recursal/SuperWikiNEXT-32B huggingface dataset:
|  |
| --- |
| Part of a series on |
| भारतीय युद्धकलाएँ |
| शैलियाँ |
| गतका
Huyen langlon
कलरीपायट्टु
Mardani khel
Silambam
Sqay
मुक्केबाज़ी
मुष्टि-युद्ध
कुश्ती
मल्लयुद्ध
पहलवानी
Vajra-musti |
| 
ऐतिहासिक व्यक्तित्व |
| * अगस्त्य
* बलराम
* भीम
* दुर्योधन
* गणेश
* हनुमान
* हरिहर
* Jambavan
* जरासंध
* कलि
* कृष्ण
* कार्तिकेय
* परशुराम
* शिव
* Unniyarcha
* वज्रमाणि
* बोधिधर्म
 |
| Notable Practitioners |
| * गुरु हरगोबिंद
* शिवाजी
* Maruthu Pandiyar
* Kittur Chennamma
 |
| 
संबंधित |
| * अखाड़ा
* Dharma-yuddha
* Hatha yoga
* Kshatriya
* Nihang
* Paika akhada
* Varma kalai
 |
| * दे
* वा
* सं
 |

**मर्दानी खेल** भारत के महाराष्ट्र प्रान्त का परम्परागत मार्शल आर्ट है। यह मराठों द्वारा सृजित एक शस्त्रों वाली युद्ध कला है। इस परम्परागत कला का अभ्यास मुख्यतः कोल्हापुर में किया जाता है।

यह युद्ध कला महाराष्ट्र के पहाड़ी क्षेत्र के अनुकूल है जहाँ यह उत्पन्न हुयी थी। इसमें तेज गतियाँ शामिल होती हैं। यह कला शस्त्रों विशेषकर तलवारों पर केन्द्रित है। इसमें लाठी-काठी, तलवार-ढाल, दाँडपट्टा आदि हथियारों का अभ्यास शामिल हैं। दोहरी पट्टा तलवार दाँडपट्टा का प्रयोग प्रमुख है। अन्य हथियारों में बाघनख, बिछवा आदि शामिल हैं। अभ्यास करने वाले परम्परागत सफेद-भगवा वेशभूषा पहनते हैं।

इतिहास
------

मर्दानी खेल का विकास १५-१६वीं शताब्दी में मराठा काल (लगभग १६५० से १८५७ तक) में हुआ। महान मराठा राजा छत्रपति शिवाजी ने मुगलों की विशाल सेना का मुकाबला करने के लिये छापामार (गुरिल्ला) युद्ध पद्धति शुरु की। इसी काल में पश्चिम भारत के पहाड़ी जंगलों में छापामार पद्धति से युद्द के लिये इस कला का विकास हुआ। शिवाजी स्वयं शस्त्र युद्ध में निपुण थे जिनमें तलवार, बाघनख, विछवा आदि शामिल थे। उनका पसन्दीदा हथियार भवानी नामक ४ फुट की तलवार थी जिसके हत्थे पर नुकीला सिरा था। किंवदंती के अनुसार यह तलवार उन्हें उनकी कुलदेवी तुलजा भवानी ने स्वयं प्रदान की थी।

मराठा १७वीं शताब्दी में शिवाजी राव भोसले, उनके भाई इकोजी तथा पुत्र शम्भाजी के नेतृत्व में प्रमुख ताकत बनकर उभरे। महाराष्ट्र के पहाड़ी भूगोल के चलते वे छापामार युद्ध में निपुण हो गये। मुगल शासकों द्वारा सेना के शाही सेनापति के रूप में वे १७२० से १७४० के बीच राज्यसत्ता के रक्षक बने रहे। १७५१ तक पश्चिमी डेक्कन उनके कब्जे में आ गया तथा वे भारत में एक प्रमुख शक्ति बन गये। यह मर्दानी खेल युद्ध कला का स्वर्ण काल था।

वर्तमान में इसका अभ्यास मुख्यतः कोल्हापुर में ही सीमित है। इसमें पूरी तरह निपुण कुछ ही लोग रह गये हैं।

लाठी-काठी
---------

इसमें लगभग छह फुट की लाठी का प्रयोग होता है। अधिकतर बीच से पकड़कर घुमाने वाले प्रयोग होते हैं। बीच से पकड़कर घुमाने वाली शैली में लाठी वाले दक्षिण भारतीय मार्शल आर्ट सिलम्बम की छाप दिखायी देती है। प्रदर्शन के निमित्त आजकल एल्युमिनियम के पाइप का प्रयोग होता है।

बाहरी कड़ियाँ
-------------

* यट्यूब पर मर्दानी खेल की झलक दिखाता एक वीडियो
**बाबा बलबीर सिंह सीचेवाल** भारत के पंजाब राज्य के एक पर्यावरण कार्यकर्ता हैं। टाईम पत्रिका ने अपने पंजाब की प्रदूषित काली बेई नदी को साफ करने का अभियान चलाने वाले बाबा बलबीर सिंह सीचेवाल को दुनिया भर से चुने गए 30 *हीरोज ऑफ एन्वायरनमेंट* या **दुनिया के पर्यावरण नायक** में शामिल किया है। (अक्टूबर, २००८)। जनवरी २०१७ में उन्हें पद्मश्री से सम्मानित किया गया।

महान कार्य
----------

बाबा बलबीर सिंह सीचेवाल ने अकेले ही अपने दम पर बगैर किसी की मदद के काली बीन नदी को साफ करने का एक ऐसा आंदोलन छेड़ा कि लोग उनके साथ होते गए और बुरी तरह से प्रदूषित और बदबू मारने वाली नदी कलकल करती धाराओं में बहने लगी। काली बेईं नदी होशियारपुर जिले में 160 किलोमीटर क्षेत्र में बहती है।

छह से ज्यादा नगरों और 40 गाँवों के लोग इसमेंअपना कूड़ा डालते थे और नालियों का गंदा पानी इसमें मिलाया जाता था। इससे यह एक गंदे नाले में बदल गई थी। नतीजतन आस-पास के खेतों को पानी नहीं मिल पाता था। बलबीर सिंह सीचेवाल और उनके साथियों ने इसकी सफाई के लिए अभियान छेड़ा। पहले तो लोग उनका मजाक उड़ाते रहे मगर धुन के पक्के बलबीर ने किसी की परवाह नहीं की। धीरे धीरे लोग खुद उनके साथ जुड़ते गए। जिस नदी के किनारे खड़े होने पर लोगोंको नाक पर रुमाल रखना पड़ता था, अब उसी नदी के किनारे लोग पिक्निक मनाते हैं। यह वही काली बीन नदी है जिसके किनारे 500 साल पहले गुरु नानक देव को अंतर्ज्ञान प्राप्त हुआ था और वे नानक से गुरु नानक के रूप में पहचाने जाने लगे थे।

वर्ष 2000 में सिख धर्मगुरू बलबीर सिंह सीचेवाल ने इस नदी को साफ करने का संकल्प लिया था। उन्होंने अपने साथी और सहयोगी स्वयं सेवकों के साथ मिलकर इसके तटों का निर्माण किया और नदी के किनारे-किनारे सड़कें बनाई। सीचेवाल ने लोगों के बीच जनजागृति अभियान चलाया। इसके तहत लोगों से अपना कूड़ाकरकट कहीं और डालने को कहा गया, नदी में मिलने वाले गंदे नालों का रुख मोड़ा गया और सबसे बड़ी बात नदी के किनारे बसे लोगों को इसकी पवित्रता और शुध्दि को लेकर जागरुक बनाया गया। उनके संकल्प और मेहनत ने एक नदी को गंदे नाले से इठलाती, इतराती वल खाती नदी में बदल दिया।

सन्दर्भ
-------

इन्हें भी देखें
---------------

* काली बेई नदी

बाहरी कड़ियाँ
-------------

* बलबीर सिंह सीचेवालः जिन्होंने नदी को नई जिंदगी दी
* बलबीर सिंह सीचेवाल को पद्मश्री : प्रदूषित काली बेई नदी को अकेले साफ कर डाला
* गंगा रक्षा की राह दिखाएंगे पद्मश्री संत बलबीर (जागरण)
**मर्यादा** 1971 की हिन्दी फिल्म है। यह फिल्म अरविन्द सेन द्वारा निर्मित और निर्देशित है। फिल्म में राजेश खन्ना, राज कुमार और माला सिन्हा हैं। संगीत कल्याणजी आनंदजी द्वारा है। यह फिल्म 1969 और 1971 के बीच राजेश खन्ना की लगातार 17 हिट फिल्मों में से एक है। इसमें दो नायक वाली फिल्मों *मर्यादा* और *अंदाज़* को उनकी 15 एकल एकल हिट फिल्मों में गिना गया।

संक्षेप
-------

ललिता (माला सिन्हा) अपनी विधवा माँ के साथ भारत के एक छोटे से गाँव में रहती है। एक दिन यात्रा करते समय वह फँस जाती है और राजा बाबू नामक एक युवक उसकी सहायता के लिए आता है। दोनों एक दूसरे के प्यार में पड़ जाते हैं। जब वह अपनी मां को राजा के प्रति अपने प्यार के बारे में बताती है, तो वह विरोध करती हैं। क्योंकि उसकी मां को पता है कि राजा बाबू पहले से ही शादीशुदा हैं और उसका एक बेटा है। वह ललिता को दीवान (अभि भट्टाचार्य) के साथ उसकी शादी की भी याद दिलाती है। 

जब ललिता राजा से मिलती है, तो वह उसे स्वीकार करता है कि वह राजा नहीं है, लेकिन उसका असली नाम राजन राम बहादुर (राजेश खन्ना) है। लेकिन उसे कोई अन्य जानकारी देने से इनकार कर देता है। वह तय करती है कि उसका उससे कोई लेना-देना नहीं है। रहस्य गहराता जाता है जब राजा बाबू का सौतेला भाई प्राण बहादुर (प्राण) लौटता है और राजा की पहचान पर कब्जा करने वाले युवक का सामना करना चाहता है। जिसके परिणाम उनके आसपास के सभी लोगों के जीवन को हमेशा के लिए बदल देंगे।

मुख्य कलाकार
------------

* माला सिन्हा ― लक्ष्मी / ललिता
* राज कुमार ― राजा बाबू
* राजेश खन्ना ― राजा बाबू / राजन राम बहादुर
* प्राण ― प्राण बहादुर
* राजेन्द्रनाथ
* असित सेन ―
* अभि भट्टाचार्य ― दीवान (ललिता का पति)
* दुलारी ― ललिता की माँ
* हेलन ― "दिल का लेना देना" गीत में

संगीत
-----

सभी गीत आनन्द बक्शी द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "जुबाँ पे दर्द भरी दास्ताँ" | मुकेश | 4:10 |
| 2. | "ओ ढोल सजना ढोल जानी" | मोहम्मद रफ़ी, लता मंगेशकर | 3:35 |
| 3. | "चुपके से दिल दे दे" | किशोर कुमार, लता मंगेशकर | 3:28 |
| 4. | "गुस्सा इतना हसीन है तो" | किशोर कुमार | 3:42 |
| 5. | "दिल का लेना देना हमने" | आशा भोंसले, मोहम्मद रफ़ी | 4:33 |
| 6. | "ओ लड़की दीवानी" | किशोर कुमार | 2:50 |
| 7. | "तू भी आ जा" | लता मंगेशकर | 2:48 |
| 8. | "मोहब्बत के सुहाने दिन" | मोहम्मद रफ़ी | 4:52 |

सन्दर्भ
-------

1. ↑  "बर्थडे स्पेशल: आज तक बॉलीवुड में कोई नहीं तोड़ पाया पहले सुपरस्टार राजेश खन्ना का ये रिकॉर्ड". *एबीपी न्यूज़*. 29 दिसम्बर 2017. मूल से 4 जनवरी 2018 को पुरालेखित. अभिगमन तिथि 23 अप्रैल 2019.

बाहरी कड़ियाँ
-------------

* *मर्यादा*  इंटरनेट मूवी डेटाबेस पर
मंगोलिया के लोगों की घूमन्तू परम्परा का मंगोली साहित्य पर गहरा प्रभाव है। आधुनिक साहित्य के जन्म से पूर्व 1920 तक की सात शताब्दियों में तीन महत्वपूर्ण ग्रंथ लिखे गए- मंगोलिया के रहस्य का इतिहास, गेजेर खाँ की कथा (Geserin tuuji) और जनगर (Janggar)। इन्हें मंगोली साहित्य के तीन शिखर कहा जाता है। ये तीनों ही यूरेशियाई घास के मैदानों की लम्बी परम्परागत नायकत्वपूर्ण परम्परा का दर्शन कराने वाले महाकाव्य हैं।

मंगोल भाषा का इतिहास प्राचीन, मध्य तथा आधुनिक, इन तीन कालों में विभाजित किया जा सकता है। 12वीं शताब्दी तक की भाषा को प्राचीन मंगोल, 13वीं से 16वीं शताब्दी की भाषा को मध्यकालीन मंगोल तथा 17वीं शताब्दी के बाद की भाषा को आधुनिक मंगोल कहते हैं। मध्यकालीन और आधुनिक मंगोल में बहुत अंतर नहीं है। प्राचीन मंगोल के बारे में स्पष्ट ज्ञात नहीं है।

**मंगोल साहित्य का इतिहास** 13वीं शताब्दी के मध्य भाग में बने मंगोलिया के रहस्य का इतिहास (Mongolin nuuca tobcoo) से आरम्भ होता है। तथाकथित आधुनिक साहित्य 1921 में हुई अनक्रांति के आसपास से आरंभ होता है परंतु अब तक महत्व की रचनाएँ अधिक नहीं हैं। आधुनिक साहित्य के जन्म से पूर्व 1920 तक की सात शताब्दियों में तीन महत्वपूर्ण ग्रंथ लिखे गए-मंगोलिया के रहस्य का इतिहास, गेजेर खाँ की कथा (Geserin tuuji) और जनगर (Janggar)

"मंगोलिया के रहस्य का इतिहास" शीर्षक ग्रंथ में मंगोल जाति के जन्म से लेकर चिनगिस खाँ तक का इतिहास है और चिनगिस खाँ पर विशेष बल दिया गया है। यह बहुत सरल और सुंदर भाषा में लिखा गया है तथा बीच बीच में कविताएँ भी मिली हुई हैं। इसमें छोटी सी कमजोर जाति के मंगोल लोगों के इकट्ठे होकर केंद्रीय सत्तात्मक देश बनाने, परिवारप्रधान समाज से बदलकर जागीरदारी समाज बनने तथा छोटे से जागीरदारों के इकट्ठे होकर बहुत प्रबल देश बनने तक का इतिहास वर्णित है।

"गेसेर खाँ की कथा" पौराणिक कथा पर आधारित एक पुरुष की कहानी है। इसमें जागीरदार ओर पुजारी वर्ग के विरूद्व लड़नेवाली जनता की प्रशंसा की गई है।

"जन्गर" पश्चिमी मंगोलिया में बनी एक ऐतिहासिक कथा है। इसमें एक पुरुष के कार्यो के माध्यम से जनता के कल्याण और सुख पर जोर दिया गया है।

ऐतिहासिक ग्रंथों में इतिहास का मणि (Erdeni-yin Tobci), सुनहरा इतिहास (Altan Tobci) बहुत प्रसिद्ध हैं। दोनों चिनगिस खाँ और उसके उत्तराधिकारियों के इतिहास हैं। इनमें प्राचीन मंगोल की पौराणिक कथाएँ, लोकथाएँ आदि संकलित हैं।

आधुनिक साहित्य 1921 की जनक्रांति तथा जागीरदारी प्रथा के विरुद्ध जनता के संघर्ष से प्रेरित होकर विकसित हुआ है। इस संघर्ष के इतिहास पर आधारित समाजवादी यथार्थवादी विचपर ही आधुनिक साहित्य का मूल स्रोत है।

इस काल के D. Nacagdorji, C, Damding sureng, C. Lodoidamba, D. Sengge, C. Oidob आदि लेखकों ने जागीरदारी शक्तियों के विरूद्व जनता के संघर्ष में जनता की विजय तथा नई और पुरानी विचारधाराओं के संघर्ष पर आधारित अच्छी कृतियाँ प्रस्तुत की हैं। उनमे नैचगदोरजी आधुनिक साहित्य का पिता कहलाता हैं। उनका काव्य नाटक विशेष संबंध के तीन (त्रिकोण प्रेम) (ucirtai gurban tologai) बहुत प्रसिद्ध हें। डैमडिनसूरेंग कृत "अविवाहिता" (gologdsan keuken) भी बहुत अच्छी रचना हैं। यह जागीरदारी समाज में दुःखमय जीवन व्यतीत कर रही एक स्त्री के आधुनिक सामाजवादी समाज में ही आनंद प्राप्त करने की कथा है। इस प्रकार कुछ अच्छी रचनाएँ निकलने लगी हैं। यद्यपि आधुनिक साहित्य अभी हाल ही में आरंभ हुआ हैं तथापि उसका भविष्य उज्जवल हैं।

सन्दर्भ
-------

इन्हें भी देखें
---------------

* मंगोल भाषा
* मंगोल लिपि
* मंगोलिया
* मंगोलिया की संस्कृति
**मोहब्बत** रीमा राकेश नाथ द्वारा निर्देशित भारतीय हिन्दी प्रेमकहानी फ़िल्म है। इसमें माधुरी दीक्षित, संजय कपूर और अक्षय खन्ना ने मुख्य किरदार निभाए हैं।

संक्षेप
-------

अमीर कपूर परिवार में मदनलाल, उनकी पत्नी गीता, बेटी रोशनी और पुत्र, गौरव (संजय कपूर) शामिल हैं। एक दिन जब गौरव एक बैंक से घर लौट रहा था तो शिवा (शिवा रिन्दानी) के नेतृत्व में गुंडों का एक समूह उसपर हमला कर देता है। लेकिन रोहित मल्होत्रा (अक्षय खन्ना) नामक युवक उसके बचाव के लिए आता है। गौरव उसे अपने ही कंपनी में नौकरी दे देता है और दोनों जल्द ही अच्छे दोस्त बन जाते हैं। दोनों ही अंजाने में एक ही लड़की, श्वेता (माधुरी दीक्षित) से प्यार करने लगते हैं। जब गौरव को इस बात का पता चलता है तो वो उससे दूरी बना लेता है। श्वेता और रोहित एक दूसरे से प्यार करने लगते हैं और शादी करना चाहते हैं, पर उसके बाद रोहित पर शिवा हमला कर देता है। इस हमले के बाद श्वेता को लगता है कि रोहित मर चुका है और इस सदमे के कारण वो अपनी आवाज खो बैठती है। गौरव के परिवार वालों को पता चलता है कि श्वेता से गौरव प्यार करता है, तो वे श्वेता के भाई, शेखर से उन दोनों की शादी की बात करते हैं।

श्वेता और गौरव की सगाई हो जाती है और उसके बाद गौरव को बिल्कुल रोहित की तरह दिखने वाला एक इंसान दिखाई देता है। उसके पता करने पर उसे पता चलता है कि उसका नाम टोनी है। गौरव को लगता है कि वो टोनी के सहारे श्वेता को ठीक कर सकता है। गौरव उससे मिलता है और उसे रोहित की तरह दिखने का नाटक करने बोलता है, ताकि श्वेता ठीक हो सके। बीच बीच में टोनी, रोहित बन कर श्वेता के सामने आने लगता है। पर रोहित को देख कर श्वेता को हैरानी तो होती है, पर उसका कोई खास प्रभाव नहीं पड़ता। गौरव को बाद में पता चल जाता है कि टोनी ही रोहित है और वो उन दोनों को मिलाने के लिए मरने का नाटक कर रहा था। अंत में गौरव की अस्पताल में जब मौत हो जाती है, तो उस सदमे में श्वेता की आवाज लौट आती है।

मुख्य कलाकार
------------

* माधुरी दीक्षित - श्वेता शर्मा
* संजय कपूर - गौरव कपूर
* अक्षय खन्ना - रोहित मल्होत्रा
* फारूक शेख - शेखर शर्मा
* शिवा रिन्दानी - शिवा
* एम एफ़ हुसैन - स्वयं

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "मेरी जाने जाना" | अभिजीत, कविता कृष्णमूर्ति | 6:03 |
| 2. | "आइना बता कैसे" | सोनू निगम, विनोद राठोड़ | 6:09 |
| 3. | "प्यार किया है" | विनोद राठोड़, कविता कृष्णमूर्ति | 8:56 |
| 4. | "चोरी चोरी" | कविता कृष्णमूर्ति | 5:24 |
| 5. | "मुम्बई चि पोरी" | कविता कृष्णमूर्ति | 4:48 |
| 6. | "मैं हूँ अकेला" | अभिजीत, कविता कृष्णमूर्ति | 4:16 |
| 7. | "प्यार किया है" | विनोद राठोड़ | 2:27 |
| 8. | "दिल की धड़कन" | उदित नारायण, कविता कृष्णमूर्ति | 5:24 |
| 9. | "डांस म्यूज़िक" | कविता कृष्णमूर्ति | 3:57 |

सन्दर्भ
-------

1. ↑  "रीमा की 'मोहब्बत' में नजर आए थे हुसैन". हिन्दुस्तान लाइव. 13 जून 2011. मूल से 1 मई 2018 को पुरालेखित. अभिगमन तिथि 1 मई 2018.

बाहरी कड़ियाँ
-------------

*मोहब्बत*  इंटरनेट मूवी डेटाबेस पर
**डॉ मङ्गलदेव शास्त्री** (१८९०-१९७६) संस्कृत के विद्वान एवं लेखक थे। वे 1937 से 1958 तक राजकीय संस्कृत महाविद्यालय, वाराणसी के प्रधानाचार्य रहे। बाद में सम्पूर्णानन्द संस्कृत विश्वविद्यालय के उपकुलपति रहे। वे 'सरस्वती सुषमा' नामक त्रैमासिक संस्कृत शोष जर्नल के सम्पादकमण्डल के प्रमुख सदस्य भी थे। 

मंगलदेव शास्त्री का जन्म पश्चिमी उत्तर प्रदेश के बदायूं शहर के एक प्रतिष्ठित आर्य समाजी परिवार में सन 1890 में हुआ था। उस समय के रिवाज के अनुसार बचपन में उनकी प्रारम्भिक अध्ययन उर्दू-पारसी के मकतबों में शुरू हुआ। फिर मदरसे में पढ़ाई शुरू हुई जो 1901 तक चली। 1902 में अंग्रेज़ी स्कूल में नाम लिखाया गया। घर पर कुछ हिंदी पढ़ायी गयी परन्तु इच्छा होने पर भी संस्कृत पढ़ने की कोई सुविधा नहीं थी। सौभाग्य से 1900 में आर्यसमाज में एक पाठशाला खुल गयी। अंग्रेज़ी स्कूल की पढ़ाई के साथ-साथ उसमें प्रतिदिन थोड़े समय के लिए संस्कृति भी पढ़ायी जाती थी।

1903 में गुरुकुल कांगड़ी के उत्सव पर माता-पिता के साथ वहाँ प्रवेश पाने के लिए गए पर वहां तत्काल प्रवेश न हो सका। वहां से घर लौटते ही पता लगा कि प्रसिद्ध आर्यसमाजी सन्यासी स्वामी दर्शनानंद बदायूं में ही सुप्रसिद्ध तपोभूमि सूर्यकुंड के पास गुरुकुल खोलने जा रहे हैं। अप्रैल में वह खुल गया और प्रबल अंतःप्रेरणा के कारण, उस समय पिताजी के बाहर रहते हुए भी, अपने छोटे भाई के साथ उन्होने वहां प्रवेश ले लिया। १९०६ में गुरुकुलीय जीवन का अन्त हुआ। १९०९ में उन्हे 'शास्त्री' की उपाधि मिली।

कृतियाँ
-------

* तुलनात्मक भाषा-शास्त्र अथवा भाषा-विज्ञान
* भारतीय संस्कृति का विकास
* संस्कृत साहित्य का इतिहास
* अमृत मन्थन : जीवन का दिव्य पक्ष
* मिना अथवा प्रेम और प्रतिष्ठा (मूल जर्मन पुस्तक 'मिना फ़न बार्नहाल्म' का हिन्दी अनुवाद)
* प्रबन्धप्रकाशः (भाग१ और भाग २)
* ऋग्वेदप्रातिशाख्यम्

सन्दर्भ
-------

1. ↑  बहुत पुराने सपने

बाहरी कड़ियाँ
-------------

* बहुत पुराने सपने (डॉ मंगलदेव शास्त्री)
**मंगला नार्लीकर** एक भारतीय गणितज्ञ हैं जिन्होंने उन्नत गणित और सरल अंकगणित दोनों में कार्य किया है। गणित में अपनी डिग्री के बाद, उन्होंने शुरू में मुंबई में टाटा इंस्टीट्यूट ऑफ फंडामेंटल रिसर्च (TIFR) में कार्य किया और बाद में बॉम्बे और पुणे विश्वविद्यालय में व्याख्याता के रूप में कार्य किया था। उन्होंने गणित से संबंधित विषयों पर अंग्रेजी और मराठी दोनों भाषाओं में कई किताबें और लेख लिखे हैं। उन्हें २००२ अपनी मराठी पुस्तक *गार्गी अजून जिवंत आहे* के लिए विश्वनाथ पार्वती गोखले पुरस्कार से भी सम्मानित किया गया है।

जीवनी
-----

नार्लीकर ने मुंबई विश्वविद्यालय से अध्ययन किया और १९६२ में बीए (मैथ्स) की डिग्री प्राप्त की और १९६४ में एमए (मैथ्स) में प्रथम रैंक के साथ चांसलर का स्वर्ण पदक भी जीता। उन्होंने १९६६ में प्रसिद्ध ब्रह्मांड विज्ञानी और भौतिक विज्ञानी जयंत नार्लीकर से विवाह किया। उनकी तीन बेटियाँ हैं, गीता, गिरिजा और लीलावती, जिनमें से सभी ने विज्ञान में करियर बनाया है; गीता कैलिफोर्निया विश्वविद्यालय, सैन फ्रांसिस्को में जैव रसायन की प्रोफेसर हैं और अन्य दो कंप्यूटर विज्ञानी में हैं।

१९६४ से १९६६ तक नार्लीकर ने टाटा इंस्टीट्यूट ऑफ फंडामेंटल रिसर्च, मुंबई के स्कूल ऑफ मैथमेटिक्स में एक शोध छात्र और अनुसंधान सहयोगी के रूप में कार्य किया है। १९६७ से १९६९ तक उन्होंने कैम्ब्रिज विश्वविद्यालय में स्नातक स्कूल में पढ़ाने का कार्य किया तो १९७४ से १९८० तक उन्होंने फिर से टाटा इंस्टीट्यूट ऑफ फंडामेंटल रिसर्च के गणित के स्कूल में कार्य किया। उन्होंने अपनी पीएच.डी. की उपाधि शादी के १६ साल बाद, बॉम्बे विश्वविद्यालय से गणित में प्राप्त की थी। डॉक्टरेट की उपाधि प्राप्त करने के बाद, उन्होंने १९८२-१९८५ तक स्कूल ऑफ मैथेमेटिक्स में पूल अधिकारी के रूप में टीआईएफआर के साथ काम करना जारी रखा। १९८२ से १९८५ तक उनका अध्यापन कार्य बॉम्बे विश्वविद्यालय में गणित विभाग में एम फिल वर्ग के लिए था। उन्होंने १९८९ से २००२ तक पुणे विश्वविद्यालय के गणित विभाग में भी कार्यरत रहीं।

नार्लीकर की रुचि के मुख्य क्षेत्र वास्तविक और जटिल विश्लेषण, विश्लेषणात्मक ज्यामिति, संख्या सिद्धांत, बीजगणित और टोपोलॉजी हैं।

सन्दर्भ
-------

1. 1 2 3  "E-learning in Mathematics at Undergraduate and Postgraduate Level". Bhaskaracharya Pratishthana. मूल से 20 अप्रैल 2014 को पुरालेखित. अभिगमन तिथि 1 November 2015.
2. ↑  "Gargi Ajun Jeevant Aahe - गार्गी अजून जिवंत आहे" (Marathi में). Online Book Store India indy.co.in. मूल से 4 अगस्त 2016 को पुरालेखित. अभिगमन तिथि 1 November 2015.सीएस1 रखरखाव: नामालूम भाषा (link)
3. 1 2  Chengalvarayan & Gokilvani 2007, पृ॰ 110.
4. ↑  "Living Legends in Indian Science Jayant Vishnu Narlikar" (PDF). Current Science. मूल से 23 सितंबर 2015 को पुरालेखित (PDF). अभिगमन तिथि 1 November 2015.
5. ↑  "Mangala Narlikar: The Journey of an Informal Mathematician: Academic Featured Biographies". Brainprick. 9 July 2012. मूल से 21 नवंबर 2015 को पुरालेखित. अभिगमन तिथि 1 November 2015.
6. ↑  "Indian Women In Science". American Chemical Society. मूल से 4 मार्च 2016 को पुरालेखित. अभिगमन तिथि 1 November 2015.
**भाई संतोख सिंह** (सन् 1788-1843) वेदांत और सिक्ख दर्शन के विद्वान् और ज्ञानी संप्रदाय के विचारक थे। आपके पूर्वज छिंवा या छिब्बर नाम के मोह्याल ब्राह्मण थे। आपका जन्म अमृतसर में हुआ। आपके पिता श्री देवसिंह निर्मला संतों के संपर्क में रहे। आपकी माता का नाम राजादेई (राजदेवी) था। आप रूढ़िवाद के कट्टर विरोधी थे। अपनी परिवारिक परंपराओं की अवमानना करके आपने रोहिल्ला परिवार में विवाह किया। आपके सुपुत्र अजयसिंह भी बड़े विद्वान् हुए।

भाई साहब ने ज्ञानी संतसिंह से काव्याध्ययन किया। तदनंतर संस्कृत की शिक्षा काशी में प्राप्त की। सन् 1823 में आप पटियालानरेश महाराज कर्मसिंह के दरबारी कवि के रूप में पधारे। दो वर्ष बाद कैथल के रईस श्री उदयसिंह आपको अपने यहाँ लिवा ले आए। पटियाला की भाँति कैथल में भी आपका बड़ा सम्मान हुआ और वहाँ पर अनेक विद्वानों का सहयोग भी प्राप्त हुआ।

रचनाएँ
------

आपकी निम्नोक्त रचनाएँ उपलब्ध हैं :

* (1) "नामकोश" (सन् 1821) : "अमरकोश" का भाषानुवाद है।
* (2) गुरुनानक प्रताप सूर्य अथवा गुरु नानक प्रकाश (सन् 1823) : इसमें गुरु नानक देव का जीवनचरित् उल्लिखित है।
* (3) जपुजी : गरब गजिनी टीका (सन् 1829) : गुरु नानक देव की रचना की टीका है जिसमें पूर्ववर्ती टीकाओं का खंडन-मंडन भी है। लेखक स्वयं वेदान्त और स्मृतियों का पोषक दिखाई पड़ता है।
* (4) आत्मपुराण का उलथा (रचनाकाल अज्ञात)।
* (5) वाल्मीकि रामायण (1834 ई.) : वाल्मीकि के आधार पर रामचरित का स्वतंत्र ग्रंथ।
* (6) गुरु-प्रताप-सूर्य (सन् 1843) : दो खंडों में है। पहले भाग में आदि सिक्ख गुरु नानक देव का तथा दूसरे भाग में शेष नौ गुरुओं का जीवनचरित् उल्लिखित है। इसपर पौराणिक प्रभाव स्पष्ट है।

इनकी रचनाओं में ब्रजभाषा का प्राधान्य है। यत्रतत्र संस्कृत, फारसी और पंजाबी शब्द भी व्यवहृत हुए हैं। छंदों में दोहा, चौपाई का प्रयोग प्रचुर परिमाण में हुआ है, यथास्थान त्रिभंगी, कवित्त और सवैये का भी उपयोग हुआ है।

बाहरी कड़ियाँ
-------------

* भाई संतोख सिंह (सिख विकि, अंग्रेजी में)
भील सेवा मंडल की स्थापना ठक्कर बापा ने करी थी , इस मंडल का उद्देश्य आदिवासियों को जागरूक करना और उनके लिए विकास करना ।

  

बापा को लगा कि इन भीलों का कल्याण स्थायी तौर पर शुरू हो सके, इसके लिए जरूरत है कि संस्थागत प्रकार के प्रयास ही नही किया ंतो यह समस्या इतनी जटिल है कि इसका व्यक्तिगत स्तर पर या फुटकर तरीके से मदद करके कल्याण संभव नहीं होगा। बापा का विचार था कि कुछ युवकों की मदद से इन भीलों को शिक्षित किया जाये और सभ्यता के आयामों से उन्हें क्रमश: परिचित कराया जाए। बापा ने एक योजना तैयार की जिसमें यह निश्चित किया गया कि करीब एक दर्जन ऐसे युवाओं की पहचान की जाए जो करीब तीन सालों तक यहीं के आदिवासी इलाकों में रहे और भीलों के कल्याण का काम करें। बापा ने इन युवाओं के दव्ारा काम किये जाने वाले कार्यो की सूची बनाई इनमें भील बच्चों की पढ़ाई, खेतीबाड़ी का काम सुधारने में मदद, सूदखारों के मकड़जाल से भीलों को बाहर निकालने में मदद करना और सरकारी मुलाजिमों के शोषण से बचाने जैसे कार्य शामिल थे। बापा ने भीलों की आर्थिक मदद के लिए ऋण देने वाली समितियों, छोटे उद्योग धंधे जैसे कताई-बुनाई का कामकाज चलाने की व्यवस्था का भी प्रस्ताव रखा।
दाहोद में 1922 में भील सेवा मंडल स्थापित हुआ ।
भील सेवा मंडल का मुख्य केन्द्र दाहोद में बना कर बापा ने दस साल तक कठोर परिश्रम किया। इस मंडल के अध्यक्ष के तौर पर वह मंडल की गतिविधियों के सफल संचालन के लिए विभिन्न केन्द्रों का नियमित दौरा करते और केन्द्रों में आ रही समस्याओं को समझते और उन्हें दूर करने के लिए विचार विमर्श करते थे। इन केन्द्रों पर दौरे के दौरान बापा दो चीजों का विशेष ख्याल रखते थे। एक समय का और दूसरा सफाई का। अगर वह कोई कागज का टुकड़ा यूंँ ही पड़े हुये देखते तो उसे स्वयं ही उठा कर कूड़े -दान में डालते और दूसरे के लिए अनुकरणीय उदाहरण पेश करते और काम को समय पर पुरा करने में कोई कोताही नहीं बरतते थे। दाहोद में मंडल की गतिविधियों को विस्तार देने के बाद बापा ने झालोद पर अपना ध्यान केन्द्रित किया। उन्होंने झालोद में 21 नवंबर, 1923 को भील सेवा मंडल खोला
**मणियम्मै** (इरोड वेंकटप्पा रमास्वामी मणियमै ; 10 मार्च 1917 – 16 मार्च 1978), भारत की एक सामाजिक-राजनीतिक कार्यकर्ता, तथा पेरियार ई वी रमास्वामी की द्वितीय पत्नी थीं। उन्होने ७२ वर्ष के पेरियार से जब विवाह किया था तब उनकी आयु ३१ वर्ष की थी। १९७३ में जब पेरियार की मृत्यु हुई तब उन्हें पेरियार द्वारा स्थापित द्रविड़ कड़गम पार्टी का अध्यक्ष बनाया गया था। 

1942-43 में पेरियार की सोशल जस्टिस पार्टी के दिवंगत नेता कनागसाबई मुदलियार की बेटी गाँधीअम्मै को उन्होंने अपनी निजी सचिव बना लिया । वह उस समय युवा व ऊर्जावान युवती थी, साथ ही पार्टी के सक्रिय कार्यकर्ता होने के साथ साथ सामाजिक न्याय के प्रति समर्पित थी। वह पेरियार के कार्यालय से लेकर उनकी निजी जीवन इंतजामों को देखने लगी। पेरियार जहां भी जाते वो उनके साथ दौरे में होती। पेरियार, गाँधीअम्मै को ही मणियम्मै कहते थे।।
मणियम्मै धीरे-धीरे न केवर पेरियार की बेहद विश्वासपात्र हो गई पर कभी हद तक उस पर निर्भर भी हो गए । मनियामई पेरियार की खुराक से लेकर दवाओं आदि सब चीजों ध्यान रखने लगी थी।। पेरियार मणियम्मै से अब पार्टी संबंधित चर्चाएँ करने लगे एवं तमाम मामलों में राय भी लेने लगे। अन्ततः दोनों ने विवाह कर लिया।
**मल्लिनाथ**, संस्कृत के सुप्रसिद्ध टीकाकार। इनका पूरा नाम कोलाचल मल्लिनाथ था। पेड्ड भट्ट भी इन्हीं का नाम था। ये संभावतः दक्षिण भारत के निवासी थे। इनका समय प्रायः 14वीं या 15वीं शती माना जाता है। ये काव्य, अलंकार, व्याकरण, स्मृति, दर्शन, ज्योतिष आदि के विद्वान् थे। व्याकरण, व्युत्पत्ति एवं अर्थ-विवेचन आदि की दृष्टि से इनकी टीकाएँ विशेष प्रशंसनीय हैं। टीकाकार के रूप में इनका सिद्धांत था कि "नामूलं लिख्यते किञ्चिन्नानपेक्षितमुच्यते" अर्थात 'मैं ऐसी कोई बात न लिखूँगा जो निराधार हो अथवा अनावश्यक हो।'

कृतियाँ
-------

इन्होंने पंचमहाकाव्यों (अभिज्ञानशाकुन्तलम्, रघुवंश, शिशुपालवध, किरातार्जुनीय, नैषधीयचरित,) तथा मेघदूत, कुमारसम्भव, अमरकोष आदि ग्रंथों की टीकाएँ लिखीं जिनमें उक्त सिद्धांत का भलीभाँति पालन किया गया है।

उनकी मेघसन्देश पर उनकी 'सञ्जीवनी' नामक टीका सबसे प्रसिद्ध है। वे एक कवि भी थे, यह बहुत कम लोगों को ज्ञात है। 

### टीकाएँ

* **सञ्जीवनी** -- कालिदास के रगुवंश, कुमारसम्भव, और मेघदूतम् की टीका
* **घण्टापथ** -- भारवि के किरातार्जुनीय की टीका
* **सर्वाङ्कशः** -- माघ के शिशुपालवध की टीका
* **जीवातु** -- श्रीहर्ष के नैषधीयचरित की टीका
* **सर्वपथीना** -- भट्टिकाव्य की टीका

शास्त्रीय कृतियों की टीका
* **तरल** -- विद्याधर की एकावली नामक अलङ्कारशास्त्रीय कृति की टीका
* **निष्कण्टक** -- वरदराज पर तार्किकरक्षा टीका

### रचनात्मक कृतियाँ

* रघुवीरचरित
* वैश्यवंश सुधाकर
* उदार काव्य

सन्दर्भ
-------
'बाबुलनाथ मंदिर, चौपाटी'
**बाबुलनाथ** मुम्बई, भारत में स्थित प्राचीन शिव मंदिर है। यह गिरगांव चौपाटी के निकट एक छोटी पहाड़ी पर बना हुआ है। यह नगर के सबसे प्राचीन मंदिरों में से एक है। मंदिर में प्रमुख देवता के रूप में शिव, बबुल (अपभृंश रूप: बाबुल) के पेड़ के देवता के रूप में हैं। मंदिर में महाशिवरात्रि के अवसर पर प्रतिवर्ष लाखों भक्त दर्शन करने आते हैं। ये मंदिर प्राचीन धम्मधर व्यापारीयो निर्माण किया हैं...जिनकी बुद्ध की राह पर अतूट श्रद्धा थी!

सन्दर्भ
-------

1. 1 2  मंथन के॰ मेहता (१२ फ़रवरी २०१०). "Babulnath temple bans plastic bags on premises" [बाबुलनाथ मंदिर ने परिसर में प्लास्टिक की थैलियों को प्रतिबन्धित किया] (अंग्रेज़ी में). द टाइम्स ऑफ़ इण्डिया. मूल से 11 अप्रैल 2013 को पुरालेखित. अभिगमन तिथि ११ फ़रवरी २०१५.

बाहरी कड़ियाँ
-------------

|  |  |
| --- | --- |
|  | **बाबुलनाथ** से संबंधित मीडिया विकिमीडिया कॉमंस पर उपलब्ध है।  |

* babulnath travel guide from Wikivoyage
* श्री बाबुलनाथ मंदिर का जालस्थल

निर्देशांक: 18°57′31″N 72°48′31″E﻿ / ﻿18.95869°N 72.80860°E﻿ / 18.95869; 72.80860
**बोधिसत्त्व** (नाटक) प्रसिद्ध इतिहासकार डी डी कौशाम्बी द्वारा रचित एक मराठी नाटक है। यह ग्रन्थ प्रथमतया 1945 में प्रकाशित हुआ था। इसकी प्रस्तावना दत्तात्रेय बालकृष्ण कालेलकर ने लिखी थी। इस नाटक में चार अंक हैं।

परिचय
-----

'राजकुमार सिद्धार्थ ने वृद्ध, रोगी, मृत और संन्यासी को देखकर रात में गृहत्याग किया था' इस बात को काल्पनिक या प्रक्षिप्त मानकर कोसंबी जी ने त्रिपिटक सम्मत घटना को इस नाटक के माध्यम से अत्यंत रोचक तरीके से प्रस्तुत किया। अन्य ग्रंथों में भी उन्होंने शाक्यों व कोलियों के राज्यों के बीच बहने वाली रोहिणी नदी के जल से उपस्थित विवाद को सिद्धार्थ कुमार के घर छोड़ने का ऐतिहासिक कारण मन और उसे अनेक प्रमाणों से सिद्ध भी किया। किन्तु तब भी स्वयं के द्वारा उपस्थापित प्रमाणपूर्ण तथ्य अपूर्ण ही लगने लगे, तो त्रिपिटक के ही प्रमाणों से परिपुष्ट इस घटना को और अधिक स्पष्टता से उपस्थापित करने के लिए उन्होंने ‘बोधिसत्त्व’ नमक चार अंकों का छोटा सा नाटक लिख दिया। इस नाटक में उन्होंने त्रिपिटक सम्मत सिद्धार्थाभिनिष्क्रमण (सिद्धार्थ का घर से निकलना) की कारणीभूत घटना को अत्यन्त रोचकता से उपस्थापित किया।

डॉ॰ प्रफुल्ल गडपाल ने मराठी भाषा से इस नाटक का संस्कृत में अनुवाद किया, जो राष्ट्रियसंस्कृतसंस्थानम (मानित विश्वविद्यालय) से 2013 में प्रकाशित हुआ।
भारत के मध्य प्रदेश सरकार द्वारा वाणिज्यिक कर, केन्द्रीय विक्रयकर तथा प्रवेशकर के रूप में जिला स्तर पर सर्वाधिक राजस्व जमा करने वाले तीन व्यवसाईयों को **भामाशाह सम्मान** प्रदान किये जाने की योजना है। यह योजना 2008 में घोषित की गई थी। इस अभिनव योजना के तहत जिला स्तर पर सर्वाधिक कर चुकाने वाले तीन करदाताओं को भामाशाह सम्मान से विभूषित किया जावेगा तथा इन करदाताओं को क्रमश: एक लाख रूपये, 50 हजार रूपये एवं 25 हजार रूपये की नगद राशि से पुरस्कृत किया जायेगा।

भामाशाह पुरस्कार, प्रेम और त्याग की मूर्ति भामाशाह के नाम पर रखा गया है जिन्होंने सन् 1576 में हल्दीघाटी के युध्द के पश्चात जब महाराणा प्रताप के पास कोई वित्तीय स्रोत नहीं था तब देश के इस महान सपूत ने अपना सर्वस्व उन्हें सौंप दिया। जिसमें उस समय की 20 लाख अशर्फियां तथा सोने एवं रत्नों का संग्रह भी था। इतिहास में उनके इस महान योगदान की कहानी वर्णित है और उनका यह कृत्य दानवीर नाम की संज्ञा का पर्याय बन चुका है। सत्ता को अपने वित्तीय सामर्थ्य से सशक्त आधार देने वाले ऐसे उत्कृष्ट व्यक्तित्व के नाम पर मध्यप्रदेश सरकार द्वारा यह सम्मान रखा गया है।

---

**भामाशाह सम्मान** नाम से एक और पुरस्कार महाराजा मेवाड़ फाउण्डेशन की तरफ से भी दिया जाता है। यह पुरस्कार राजस्थान के विश्वविद्यालयों में नि:स्वार्थ सेवा एवं अन्य महान कार्य में दक्ष विद्यार्थियों को दिये जाते हैं।

बाहरी कड़ियाँ
-------------

* भामाशाह पुरस्कार
मनोड़ा का एक दृश्य जिसमें श्री वरुण देव मंदिर भी नज़र आ रहा है
कराची में मनोड़ा का स्थान
**मनोड़ा** या **मनोड़ो** (उर्दू: منوڑا‎, अंग्रेज़ी: Manora) पाकिस्तान के सिंध प्रान्त की राजधानी कराची के बंदरगाह के ज़रा दक्षिण में स्थित एक छोटा-सा प्रायद्वीप है। इस क्षेत्रफल केवल 2.5 वर्ग किमी है और यह मुख्यभूमि से सैंडस्पिट (Sandspit)​ नामक एक 12 किमी लम्बी सड़क से जुड़ा हुआ है।

विवरण
-----

मनोड़ा और उसके आसपास के छोटे द्वीप दक्षिण के अरब सागर और कराची बंदरगाह के बीच हैं और समुद्र की बड़ी लहरों को उस बंदरगाह तक पहुँचने से रोककर बचाव करते हैं। मनोड़ा प्रायद्वीप पर 'सलेहाबाद' नामक एक मछुआरों का गाँव है। मनोड़ा के पूर्व में कियामारी (Kiamari) और क्लिफ़्टन (Clifton) के तटवर्ती इलाके हैं। प्रायद्वीप के दक्षिणी छोर पर लम्बे 'बीच' (समुद्र के रेतीले किनारे) हैं जिनपर पर्यटक सैर करने और पिकनिक मनाने आते हैं। पाकिस्तानी नौसेना ने भी इस प्रायद्वीप के कुछ भाग में पिछले 50 वर्षों से अपना अड्डा बनाया हुआ है।

हिन्दू मंदिर
------------

मनोड़ा पर वरुण को समर्पित 'श्री वरुण देव मंदिर' स्थित है।

इन्हें भी देखें
---------------

* कराची

सन्दर्भ
-------

1. ↑  Pakistan & the Karakoam Highway Archived 2013-09-22 at the Wayback Machine, Sarina Singh, Lindsay Brown, Paul Clammer, Rodney Cocks, John Mock, pp. 167, Lonely Planet, 2008, ISBN 978-1-74104-542-0, *... Manora Island This island sits a short ferry ride (Rs 40) from Keamari Harbour, the entrance to Karachi's busy port. The island ... The island has a small beach overlooked by the remains of a 19th-century Hindu temple ...*
यूटीसी+०१:०० - नीला (जनवरी), नारंगी (जुलाई), पीला (पूरा वर्ष), हल्का नीला - समुद्री इलाक़े
**यूटीसी +०१:००** (UTC+01:00) वह यूटीसी समय अंतर है जो समन्वयित विश्वव्यापी समय (यूटीसी) से एक घंटा आगे हो, यानि +०१:०० हो। इस यूटीसी अंतर का प्रयोग इन मानक समयों में होता है:

* मध्य यूरोपीय समय
* पश्चिम अफ़्रीका समय
* पश्चिमी यूरोपीय ग्रीष्म समय
	+ ब्रिटिश ग्रीष्म समय
	+ आयरिश मानक समय
* रोमांस मानक समय (माइक्रोसॉफ़्ट विन्डोज़ में)
* स्वॉच​ इन्टरनेट समय

पूरे साल में समय के लिए प्रयोग
------------------------------

यह यूटीसी अंतर इन देशों और क्षेत्रों में वर्षभर के लिए प्रयोग होता है: अल्जीरिया, अंगोला, बेनिन, कैमरून, मध्य अफ़्रीकी गणतंत्र, चाड, कोंगो गणतंत्र, कोंगो लोकतान्त्रिक गणराज्य (बान्दुन्दु, बा-कोंगो, एकातेअर​, किन्शासा क्षेत्रों में), भूमध्यरेखीय गिनी, गाबोन, नाइजर, मोरक्को, नाइजीरिया व तुनीसिया।

उत्तरी गोलार्ध में मानक समय के लिए प्रयोग (यानि सर्दियों में)
-------------------------------------------------------------

उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से वह देश जहाँ यह यूटीसी अंतर केवल सर्दियों में मानक समय के रूप में प्रयोग होता है इस प्रकार हैं: अल्बानिया, अंदोरा, ऑस्ट्रिया, बेल्जियम, बॉस्निया व हेर्त्ज़ेगोवीना, क्रोएशिया, चेक गणराज्य, डेनमार्क (फ़रो द्वीपों और ग्रीनलैंड छोड़कर), फ़्रांस, जर्मनी, जिब्राल्टर, हंगरी, आयरलैंड१, इटली, लिक्टेन्स्टाइन, लग्ज़म्बोर्ग, मासेदोनिया, माल्टा, मोनाको, मोन्टेनेग्रो, नेदरलैंड्ज़​, नॉर्वे, पोलैंड, सान मरीनो, सर्बिया, स्लोवाकिया, स्लोवीनिया, स्पेन (कैनेरी द्वीपों को छोड़कर), स्वीडन, स्विट्ज़रलैंड व वैटिकन​।

टिप्पणी (१) - आयरलैंड में शीतकालीन समय की प्रथा है और इसमें सर्दियों में घड़ियाँ एक घंटा पीछे कर दी जाती है।

उत्तरी गोलार्ध में दिवालोक बचत समय के लिए प्रयोग (यानि गर्मियों में)
--------------------------------------------------------------------

उत्तरी गोलार्ध (हेमिस्फ़ीयर) के कई देशों में दिवालोक बचत समय (डेलाईट सेविंग टाइम) लागू होता है। उनमें से वह देश या क्षेत्र जहाँ यह यूटीसी अंतर केवल गर्मियों में दिवालोक बचत समय के रूप में प्रयोग होता है इस प्रकार हैं: ऐल्डरनी, फ़रो द्वीप, गर्नज़ी, आइल ऑफ़ मैन, जर्ज़ी, मरोक्को, पुर्तगाल (अज़ोरेस द्वीपों को छोड़कर), सार्क, कैनेरी द्वीप व यूनाइटेड किंगडम।

इन्हें भी देखें
---------------

* यूटीसी अंतर
* दिवालोक बचत समय

सन्दर्भ
-------

1. ↑  Benin Time Archived 2011-12-13 at the Wayback Machine, Greenwichmeantime.com, Accessed 28 दिसम्बर 2011
2. ↑  Standard Time (Amendment) Act, 1971 Archived 2012-08-13 at the Wayback Machine, Office of the Attorney General, Ireland, Accessed 29 जून 2012
3. ↑  Time zone in St. Peter Port Archived 2012-03-15 at the Wayback Machine, Time and Date, Accessed 28 दिसम्बर 2011

| * दे
* वा
* सं
समन्वयित विश्वव्यापी समय (UTC) से समय अंतर |
| --- |
| −12 ·  −11 ·  −10 ·  −9:30 ·  −9 ·  −8 ·  −7 ·  −6 ·  −5 ·  −4:30 ·  −4 ·  −3:30 ·  −3 ·  −2:30 ·  −2 ·  −1 ·  *−0:44* ·  *−0:25* ·  यूटीसी (0) ·  *+0:20* ·  *+0:30* ·  +1 ·  +2 ·  +3 ·  +3:30 ·  +4 ·  +4:30 ·  *+4:51* ·  +5 ·  +5:30 ·  *+5:40* ·  +5:45 ·  +6 ·  +6:30 ·  +7 ·  *+7:20* ·  *+7:30* ·  +8 ·  +8:30 ·  +8:45 ·  +9 ·  +9:30 ·  +10 ·  +10:30 ·  +11 ·  +11:30 ·  +12 ·  +12:45 ·  +13 ·  +13:45 ·  +14 |
| डेलाइट सेविंग टाइम (DST) ·  उत्तरी गोलार्ध ·  दक्षिणी गोलार्ध ·  *मात्र ऐतिहासिक* |
| **मोसुल Mosul / الموصل‎** |
| --- |
| मोसुल is located in इराक़मोसुलमोसुलइराक़ में स्थिति |
| सूचना |
| **प्रांत व देश**: | नीनवा प्रान्त, ईराक |
| **जनसंख्या** (२००८): | १८,००,००० |
| **मुख्य भाषा(एँ)**: | कुर्दी, अरबी, आशूरी |
| **निर्देशांक**: | 36°20′24″N 43°7′48″E﻿ / ﻿36.34000°N 43.13000°E﻿ / 36.34000; 43.13000 |

मोसुल में दजला नदी पर एक पुल
**मोसुल** (अरबी: الموصل‎, अल-मोसुल; अंग्रेज़ी: Mosul) उत्तरी इराक़ का एक शहर है और उस देश के नीनवा प्रान्त की राजधानी है। बग़दाद से ४०० किमी पश्चिमोत्तर में स्थित यह शहर दजला नदी के किनारे बसा हुआ है। नदी की पश्चिमी तरफ़ प्राचीन असीरियाई साम्राज्य के नीनवा शहर के खँडहर मौजूद हैं। आधुनिक मोसुल शहर नदी के दोनों तरफ़ विस्तृत है और पाँच पुलों से जुड़ा हुआ है। आबादी के हिसाब से बग़दाद के बाद यह इराक़ का दूसरा सबसे बड़ा नगर है। मोसुल में अरब, कुर्द, आशूरी (असीरियाई) और इराक़ी तुर्कमान लोगों का मिश्रण रहता है। अरबी भाषा में मोसुल के निवासियों को 'मसलावी' कहा जाता है। अंग्रेज़ी में मलमल के कपड़े को 'मसलिन' (muslin) कहा जाता है, जिसका नाम मोसुल पर पड़ा है।

मोसुल की स्थिति
---------------

इराकी लोग इस शहर के पूर्वी हिस्से को बायां किनारा तथा पश्चिमी हिस्से को दायां किनारा कहते हैं। जुदैदत अल मुफ्ती शहर का दक्षिणी पूर्वी हिस्सा है दरअसल मोसुल शहर को दजला नदी मध्य से दो भागो में बांटती है। मोसुल इराक का दूसरा सबसे बड़ा शहर है और राजधानी बगदाद से 400 किलोमीटर दूर उत्तर में स्थित है। लेकिन मोसुल पर वर्ष 2014 को आईएसआईएस अपना नियन्त्रण कर चुका है।

इन्हें भी देखें
---------------

* नीनवा प्रान्त
* इराक़

सन्दर्भ
-------

1. ↑  Middle East, western Asia, and northern Africa Archived 2014-09-11 at the Wayback Machine, Ali Aldosari, pp. 229, Marshall Cavendish, ISBN 978-0-7614-7571-2, *... Mosul is now Iraq's second-largest city, having overtaken the southern city of Basra in population. Due to its northern inland position, Mosul escaped the destruction that the Iran-Iraq War (1980s), the Gulf War (1991), and the Iraq War (2003) ...*
2. ↑  Encyclopedia of the Peoples of Africa and the Middle East Archived 2013-07-26 at the Wayback Machine, Facts On File Incorporated, pp. 380, Infobase Publishing, 2009, ISBN 978-1-4381-2676-0, *... Mosul is mainly Kurdish but has also been home to Turkmen tribal elements as well as Arabs and Assyrian-Chaldean Christians ...*
• **बीटिंग ऑफ रिट्रीट** विजय चौक पर यह हर साल गणतंत्र दिवस के तीसरे दिन अर्थात 29, जनवरी को आयोजित किया जाता है। 26 जनवरी की तरह इसमें जादा भींड़ तो नहीं होती पर यही कोई 08 से 10 हजार लोगों के मौजूदगी में सम्पन्न होता है। इसकी अध्यक्षता माननीय राट्रपति जी के द्वारा की जाती है। हालांकि, उनके साथ प्रधान मंत्री और अन्य वरिष्ठ मंत्री और देश के महत्वपूर्ण लोग भी इसमें शामिल होते है। बीटिंग ऑप रिट्रीट की तैयारी भी लगभग एक महीने पहले ही 26 जनवरी की तैयारी के साथ शुरु हो जाती है।
• ये तो कहने की एक बात है कि भारत के राष्ट्रीय पर्वों की एक तय तारीख है, पर इनकी व्यवस्था में लगने वाले साजो सामान और सुरक्षा निरंतर सालों साल से होती चली आ रही है। 
• बीटिंग ऑफ रिट्रीट मुख्य रूप से तीनों सेनाओं के वाद्ययंत्रो को समेकित कर, एक साथ तरह तरह के करतब और अलग अलग धुनो का बड़ा ही अद्भुत समारोह है। इसमे जहां ड्रम, बैकपाईपर, ब्रास, ट्रम्पेट, आदि बैंडो की आधुनिक चमक देखने को मिलती है वही एक तरफ वींणा, तबला, पखावज, शहनाई और बांसुरी आदि की मीठी मीठी धुन वातावरण में एक अध्यात्म का रस घोलते है। देश भक्ति गांनो को बिना गाए ही पारंपरिक धुन में उतार दिया जाता है। झांझ की छन छन से कभी मन में आकर्षण पैदा होता है तो कभी ड्रम की धमक से गर्दन हिलने पर मजबूर हो जाती है।
• घोड़ो पर भाला और उंट पर हथियार लिए देश के बहादुर रक्षक धीरे धीरे जब माननीय राष्ट्रपति जी की अगवानी करते हुए बाहर की ओर निकलते आते हुए दिखते है ऐसे लगता है आंखें तृप्त हो गयी। रायसीना हिल के पहला द्वार पूरी तरह से खुला है। और विल्डिंग के सामने का हिस्सा काफी उंचा होने के कारण ऐसा लगता है कि जैसे वह समस्त भवनों की ड्योढ़ी बनाई गयी हो। उन उंचाई पर रंग विरंग परिधान से सजे धजे उंटो का समूह कभी आपको राजस्थान की झलक दिखाते है तो मुख्य द्वार से विजय चौक तक सड़क की दोनों तरफ शांत चित्त में खड़े आठ आठ घोड़े आपको भारत की अहमियत बताते मिलेंगे। 
• पेड़ पौधों और फूल पत्तियों में जान होती है या नहीं इसके लिए आपको किसी प्रयोगशाला जाने की जरूरत नहीं है। आप अपने राष्ट्रीय तीर्थों में शामिल हो कर तो देखिए, दुनिया वाले जिसे निर्जीव या केवल सजावटी सामग्री के तौर पर जानते है, वो भी इन दिनों खिलखिलाते और जवान मालूम पड़ेंगे। 
• खुले आसमान के नीचे देश का सबसे महत्वपूर्ण संसद का जमावड़ा किसी परिचय का मोहताज नहीं है। पर वो भी बीटिंग रिट्रीट में अपनी मौजूदगी को भाग्य का सहारा मानते है। अपनी पहचान को धन्य करते है। 
• बीटिंग रिट्रीट मूलतः चार हिस्सो में बंटा होता है। पहला, A बाक्स और B बाक्स सामान्य जनमानस के लिए होता है, दूसरा V-I और V-II में महत्वपूर्ण व्यक्ति को स्थान दिया जाता है, तीसरा बहुत ही महत्वपूर्ण लोगों के लिए बनाया गया और अंत में जो भी इनसे भी उपर का है उसका हिसाब किताब रहता है। 
• सभी श्रेणी के लोगों के आने के उपरांत शाम को लगभग पाँच बजे मुख्य अतिथि माननीय राष्ट्रपति का आगमन होता है। उनके पहुंचने की सभी औपचारिकताएं पूरी होने के बाद वो राष्ट्रीय ध्वजारोहण करते है। और ध्वज के सम्मान में मौजूद सभी लोग खड़े होते है साथ ही बैंड पर राष्ट्रीयगान की धुन बजाई जाती है। 
• इसके बाद सभी कलाकार अपनी अपनी उच्चतम प्रतिभा का परिचय अपने वाद्य यंत्रो से देते है। शाम लगभग छेः बजे तक खूब धुआंधार प्रोग्राम होता है। बहुत मजा आता है। और सबसे अंत में राष्ट्रपति भवन के साथ साउथ ब्लाक और नॉर्थ ब्लाक में रंगीन रोशनी फैल जाती है। उसका भी कोई पर्याय नहीं सब कुछ बहुत सुंदर और सुखद लगता है। सारा सुख लूटने के बाद आगंतुक इसी की चर्चा करते हुए अपने अपने घरों के लिए चले जाते है।
**मंत्रा सोफाटेक** (Mantra Softech) भारत की बायोमेट्रिक प्रौद्योगिकी उत्पादों की अग्रणी निर्माता कंपनी है। इसका मुख्य कार्यालय अहमदाबाद, गुजरात में स्थित है। कंपनी बायोमेट्रिक प्रोडक्ट्स जैसे फेशियल रिकग्निशन सिस्टम, फिंगरप्रिंट डिटेक्शन, आइरिस स्कैनर और पॉम वेन मैचिंग सिस्टम का निर्माण करती है।

इतिहास
------

मंत्रा सोफटेक की स्थापना 2006 में श्री हीरेन भंडारी द्वारा भारतीय बायोमेट्रिक्स आधारित सुरक्षा प्रणाली उद्योग में प्रवेश करने के उद्देश्य से की गई थी।

2010 में, केंद्र सरकार ने भारत के प्रत्येक नागरिक को 12 अंकों की एक विशिष्ट आईडी संख्या प्रदान करके आधार परियोजना को लागू किया। इस परियोजना में, मंत्रा सोफटेक ने दो मुख्य शहरों अहमदाबाद और सूरत में बायोमेट्रिक उपकरणों के माध्यम से प्रत्येक व्यक्ति के फिंगरप्रिंट और आइरिस के डेटा को इकट्ठा करने का काम दिया था।

2014 में, यूआईडीएआई की अगुवाई में आधार कार्यक्रम के लिए मंत्रा सोफ्टेक आधिकारिक बायोमेट्रिक डिवाइस निर्माता बन गया। वर्तमान में, आधार डेटा का उपयोग भारत सरकार द्वारा सामाजिक कल्याण योजनाओं और केवाईसी के लिए दूरसंचार और बैंकिंग क्षेत्रों द्वारा किया जाता है।

वर्तमान में, मंत्रा सोफ्टेक बायोमेट्रिक उपकरणों का उपयोग कई सरकारी-संचालित परियोजनाओं में किया जाता है, जिसमें ड्राइविंग लाइसेंस, राष्ट्रीय जनसंख्या रजिस्ट्री और सामाजिक कल्याण कार्यक्रम शामिल हैं। ये सभी लाभार्थियों की पहचान करने के लिए आधार यूआईडीएआई पारिस्थितिकी तंत्र पर निर्भर हैं और यह सुनिश्चित करते हैं कि लाभ प्राप्तकर्ताओं को दिया जाए।

सन्दर्भ
-------

1. ↑  Jayminkumar, Shah. "Biometric Technology: Spreading Its Footprint In India". *forbes.com*. Forbes. अभिगमन तिथि 26 March 2020.
2. ↑  Tejas, Joshi; Somnath, Dey; Debasis, Samanta (2009). "Multimodal biometrics: state of the art in fusion techniques". *International Journal of Biometrics*. डीओआइ:10.1504/IJBM.2009.027303.
3. ↑  "MANTRA SOFTECH (INDIA) PRIVATE LIMITED". *zaubacorp.com*. zaubacorp. अभिगमन तिथि 20 September 2020.
4. ↑  Rishi, Banerji (2011). "Aadhar project kicks off in Surat". DNA. DNA. अभिगमन तिथि 20 June 2011.
5. ↑  "Mantra Softech Plans to Develop an Integrated Device System Based on Fingerprint Biometrics and Behavioural Biometrics". PTI. Outlook india. 2019. अभिगमन तिथि 12 February 2019.
6. ↑  "Biometric based pos maker mantra softech bets big on govt projects". ET Bureau. The Economics Times. 2019. अभिगमन तिथि 24 December 2019.
7. ↑  Stephen, Mayhew. "Mantra's Aadhaar-enabled biometric devices deployed for food distribution". *www.biometricupdate.com*. Biometric Update. अभिगमन तिथि 7 August 2019.

बाहरी कड़ियाँ
-------------

* **मंत्रा सॉफ्टेक** का जालघर
भारत के विभिन्न क्षेत्रों में पूरे साल में कई दिन **नए वर्ष** के दिन के रूप में मनाए जाते हैं। हिंदू धार्मिक त्योहार विक्रम संवत पर आधारित हैं। यह इस तथ्य पर निर्भर करता है कि चंद्र, सौर या चान्द्र-सौर पञ्चाङ्ग का पालन किया जा रहा है या नहीं। सौर पांचांग का पालन करने वाले क्षेत्रों में, नया साल पंजाब में बैसाखी, असम में रोंगाली बिहू, तमिलनाडु में पुथंडु, केरल में विशु, ओडिशा में पाना संक्रांति या ओडिया नबबरसा और बंगाल में पोइला वैशाख के महीने में पड़ता है।
संभवत: यह 14 या 15 अप्रैल को पड़ता है। चंद्र पांचांग को माननेवाले चैत्र के महीने (मार्च-अप्रैल से संबंधित) को वर्ष का पहला महीना मानते हैं, इसलिए इस महीने के पहले दिन आंध्र प्रदेश, तेलंगाना, कर्नाटक में उगादी के रूप में और महाराष्ट्र में गुड़ी पड़वा के रूप में नया साल मनाया जाता है। इसी तरह, भारत में कुछ क्षेत्र लगातार संक्रांति के बीच की अवधि को एक महीना मानते हैं और कुछ अन्य लगातार पूर्ण चंद्रमाओं के बीच की अवधि को एक महीना मानते हैं। इसी तरह, भारत में कुछ हिस्सों में संक्रांति का पर्व लगातार एक महीने के लिए मनाया जाता है और कुछ अन्य क्षेत्रों में लगातार पूर्णिमा तक एक महीने के रूप में इस पर्व को मनाया जाता हैं। गुजरात में नया साल दिवाली के अगले दिन के रूप में मनाया जाता है। हिंदू तिथि कैलेंडर के अनुसार, यह कार्तिक के महीने में शुक्ल पक्ष प्रतिपदा पर पड़ता है। गुजरात में नया साल कार्तिक (एकम) के पहले दिन पड़ता है। भारत के अन्य भागों में, नए साल का जश्न बसंत ऋतु में शुरू होता है।

सन्दर्भ
-------

1. ↑  Sewell, Robert; Dikshit, S. B. (31 May 1995). *The Indian Calendar with Tables of the Conversion of Hindu and Muhammadan into A .D. Dates & Vice Versa*. आई॰ऍस॰बी॰ऍन॰ 9788120812079.
2. ↑  Sewell, Robert; Dikshit, S. B. (31 May 1995). *The Indian Calendar with Tables of the Conversion of Hindu and Muhammadan into A .D. Dates & Vice Versa*. आई॰ऍस॰बी॰ऍन॰ 9788120812079.
श्री भक्ति बल्लभ तीर्थ महाराज भक्ति दयित माधव गोस्वामी महाराज का एक भव्य शिष्य और गौड़िया मठ में एक गुरु है, भक्ति मार्ग के दर्शन के बाद, विशेषकर चैतन्य महाप्रभाव और गौदी वैष्णव धर्मशास्त्र के। वह श्री चैतन्य गौडिय मठ के वर्तमान राष्ट्रपति हैं, जिसका मुख्यालय कोलकाता, पश्चिम बंगाल, भारत में है और भारत में 22 से अधिक शाखाएं हैं।

त्वरित तथ्य: शिक्षा, व्यक्तिगत ...

उन्होंने बंगाली, हिंदी और अंग्रेजी में बड़े पैमाने पर लिखा है। उनकी सबसे पढ़ी गई और संदर्भित पुस्तक श्री चैतन्य और उनके एसोसिएट्स है, जो 10 वीं सदी से वर्तमान दिन तक गौद्द्य वैष्णव आध्यात्मिक नेताओं की संपूर्ण वंश के जीवन का विवरण देता है।

भक्ति बल्लाभ तिर्थ महाराज, 20 अप्रैल 2017 को श्री चैतन्य गौदिया मठ मंदिर, कोलकाता में मृत्यु हो गई .. उनकी समाधि 22 अप्रैल को श्री चैतन्य गौदिया गणित, मायापुर में पवित्र शहर मायापुर में स्थापित की गई थी।

प्रारंभिक जीवन

उनका जन्म 13 अप्रैल 1 9 24 को गोलपारा, असम, भारत में राम नवमी के दिन हुआ था। वह श्रीविला भक्ति दयित माधव गोस्वामी महाराज का एक शिष्य है जिन्होंने 1 9 53 में श्री चैतन्य गौदिया मठ की स्थापना की थी। उन्हें 1 9 7 9 में श्री चैतन्य गौदिया मठ के अध्यक्ष के रूप में नियुक्त किया गया था। वे विश्व वैष्णव संघ (डब्ल्यूवीए) के अध्यक्ष के रूप में भी कार्य करते हैं।

वह दुनिया भर में यात्रा कर रहे थे और दुनिया भर में चैतन्य महाप्रभु की शिक्षाओं को फैलाने लगा थें। वह द टाइम्स ऑफ इंडिया के बोलने वाले पेड़ की पहल में सबसे पढ़े गए मास्टर में से हैं।

भक्ति बल्लाभ तिर्थ महाराज ने 20 अप्रैल, 2017 की रात को कोलकाता शहर में अपने मंदिर में पश्चिम बंगाल राज्य में विश्व छोड़ दिया। श्री चैतन्य गौदिया मठ के मंदिर में रूपानुगा शाखा से संबंधित वैदिक अनुष्ठानों को अंततः बाहर किया गया था और उनके शरीर को चूने से ढक दिया गया था और एक मंदिर जिसे "समाधि" के रूप में जाना जाता है वहां वहां बनाया जाएगा।

सन्दर्भ
-------
Visa requirement policy for Indian citizenसाँचा:SHORTDESC:Visa requirement policy for Indian citizen

2022 से एक (नियमित या सामान्य) भारतीय पासपोर्ट
भारतीय नागरिकों के लिए वीज़ा आवश्यकताएँ अन्य देशों के अधिकारियों द्वारा भारत के नागरिकों पर लगाए गए प्रशासनिक प्रवेश प्रतिबंध हैं। 10 फरवरी 2023 तक, भारतीय नागरिकों को 60 देशों और क्षेत्रों में वीज़ा-मुक्त या आगमन पर वीज़ा या ई-वीज़ा की सुविधा प्राप्त थी। हेनले पासपोर्ट इंडेक्स के अनुसार यात्रा स्वतंत्रता के मामले में भारतीय पासपोर्ट 110 में से 84वें स्थान पर था।  23 देशों में वीज़ा-मुक्त प्रवेश और 47 देशों के लिए आगमन पर वीज़ा सुविधा के साथ भारत ग्लोबल पासपोर्ट पावर रैंक में 96 में से 72वें स्थान पर है।

हाल के परिवर्तन
---------------

वीज़ा की आवश्यकता को इंडोनेशिया ने जुलाई 2017 में, कतर ने अगस्त 2017 में तथा ट्यूनीशिया ने अक्टूबर 2017 में हटा दिया था।  2018 में रूसी सुदूर पूर्व के कुछ हिस्सों प्राइमरी और शेष खाबरोवस्क, सखालिन, चुकोटका और कामचटका जैसे क्षेत्रों को ई-वीज़ा का दर्जा दिया गया। 
रूस 1 जनवरी 2021 से शुरूकर 16 दिनों तक के प्रवास के लिए भारतीय नागरिकों को ई-वीजा जारी करने के लिए तैयार था। सितंबर 2017 में किर्गिस्तान ने,नवंबर 2017 में आर्मेनिया तथा 2018 में वियतनाम और उजबेकिस्तान ने ऑनलाइन विज़िटर वीज़ा का अनुसरण किया।  
योग्य भारतीय नागरिक अब संयुक्त राज्य अमेरिका में शीघ्र प्रवेश के लिए ग्लोबल एंट्री कार्यक्रम में भाग ले सकते हैं।

वीज़ा आवश्यकताएँ मानचित्र
-------------------------

नियमित भारतीय पासपोर्ट धारकों के लिए वीज़ा आवश्यकताएँ

इन्हें भी देखें
---------------

* हेनले पासपोर्ट इंडेक्स
* ग्लोबल एंट्री

सन्दर्भ
-------

1. ↑  "The *Henley Passport Index*". Henley & Partners Holdings Ltd. 12 जनवरी 2022. अभिगमन तिथि 12 जनवरी 2022. यह ग्राफ़ 2020 हेनले पासपोर्ट इंडेक्स की पूरी वैश्विक रैंकिंग दिखाता है। चूंकि सूचकांक सघन रैंकिंग का उपयोग करता है dense ranking, कुछ मामलों में, एक रैंक कई देशों द्वारा साझा की जाती है क्योंकि इन सभी देशों में वीज़ा-मुक्त या आगमन पर वीज़ा पहुंच का स्तर समान है।.
2. ↑  "Global Passport Index". अभिगमन तिथि 10 फ़रवरी 2023.
3. ↑  "www.Qatarvisaservice.com". www.Qatarvisaservice.com. मूल से 10 अगस्त 2017 को पुरालेखित. अभिगमन तिथि 27 जुलाई 2018.
4. ↑  "Об утверждении перечня государств, для граждан которых устанавливается упрощённый порядок въезда в Россию через пункты пропуска свободного порта Владивосток". *m.government.ru*. 13 जून 2023.
5. ↑   [*bare URL*]
6. ↑  "Info". *arminfo.info*.
मेक्सिको की खाड़ी का नक़्शा
Cantarell
**मेक्सिको की खाड़ी** (स्पेनी: Golfo de México, गोल्फ़ो दे मेहिको) पश्चिमी अंध महासागर का एक समुद्र है। यह उत्तर अमेरिका और क्यूबा से घिरा हुआ है और कैरिबियाई सागर के पश्चिम में स्थित है। इसका क्षेत्रफल लगभग १६ लाख वर्ग किमी है और इसका सबसे गहरा स्थान सतह से १४,३८३ फ़ुट (४,३८४ मीटर) की गहराई पर स्थित सिग्स्बी खाई है। माना जाता है के इस सागर की द्रोणी का निर्माण आक्ज से लगभग ३० करोड़ वर्ष पूर्व इसके फ़र्श के नीचे धंसने से हुआ। उस से पहले यह एक ज़मीनी क्षेत्र था।

इस समुद्र में विलय होने वाली सबसे बड़ी नदी मिसिसिप्पी नदी है। इसके पश्चिमोत्तर छोर पर संयुक्त राज्य अमेरिका का फ़्लोरिडा राज्य और उत्तर में अमिका के ही अलाबामा, मिसिसिप्पी, लुइज़ियैना और टॅक्सस राज्य हैं। दक्षिण और दक्षिण-पश्चिम में मेक्सिको के तामाउलिपास, वेराक्रूस, ताबास्को, काम्पेचे, यूकातान और किन्ताना रू राज्य हैं। इसके दक्षिण-पूर्व में क्यूबा पड़ता है। इस समुद्र में मछलियों, झींगों और अन्य समुद्री जीवों की भरमार है और अमेरिका, मेक्सिको और क्यूबा के मछुआरे उद्योग यहाँ पर बहुत पनपे हैं।

इन्हें भी देखें
---------------

* कैरिबियाई सागर
* अंध महासागर
* मिसिसिप्पी नदी

सन्दर्भ
-------

1. ↑  "Gulf of Mexico". Geographic Names Information System. जनवरी 1, 2000.
2. ↑  "General Facts about the Gulf of Mexico". मूल से 8 फ़रवरी 2012 को पुरालेखित. अभिगमन तिथि 18 अगस्त 2011.
3. ↑  "Gulf of Mexico". *Handbook of Texas Online*. Texas State Historical Association. मूल से 22 मार्च 2016 को पुरालेखित. अभिगमन तिथि 29 मार्च 2016.
**महाराजा शालिंदर** (४०९ ईस्वी), ५वीं शताब्दी ईस्वी में शालपुर (वर्तमान पाकिस्तान में सियालकोट ) के क्षेत्रों के एक तक्षक जाट शासक थे।   पाँचवीं शताब्दी की शुरुआत में, हम जाट शासक महाराजा शालिन्दर को पाते हैं, जिनका शासन पंजाब से लेकर मालवा और राजस्थान तक फैला हुआथा।  

हूणों के आक्रमण के कारण शालिन्दर का राज्य गिर गया और वंशज मालवा चले गए। 540AD में वीर चंद्र के पुत्शाली चंद्र ने तवेली नदी के तट पर कांसवा गांव में एक मंदिर बनवाया। इस मंदिर में उनके शासन की स्मृति में एक शिलालेख है।  कोटा के दक्षिण में चंबल नदी के पास एक कुएं से मिले कंस्वा के शिलालेख के अनुसार, राजा शालिन्दर खुद को सौरा जाति का कहते हैं।  और तक्षक कबीले। शिलालेख में लिखा है कि शाही परिवार के पूर्वज राजा जाट शालिन्दर भी तक्षक वंशी थे।

  

**शालिन्दर के उत्तराधिकारी**

शालिंद्र (४०९ ईस्वी) → देवंगली → सांबुका → देगल्ली (यदु पत्नियाँ) → वीर नरेंद्र → वीर चंद्र → शाली चंद्र (540 ईस्वी)

संदर्भ
------

1. ↑  "Jat Kingdoms of coterminous Pakistan". *defence.pk*. अभिगमन तिथि 2020-04-14.
2. ↑  "Kingdoms of South Asia - Indian Kingdoms of the Jats".
3. ↑  "Jat History".
4. ↑  Vidya Prakash Tyagi (2009). *Martial races of undivided India*. Gyan Publishing House. पृ॰ 309. आई॰ऍस॰बी॰ऍन॰ 9788178357751.
5. ↑  Tod, James. *Annals and Antiquities of Rajasthan, Vol.1*. पपृ॰ 621–22.